F' pajjiż żgħir bħal Malta , fejn l- art hija limitata , l- ispazzju huwa riżors bi prezz għoli . Hemm bosta possibilitajiet ta' kif tista' tintuża l- art . Nghidu aħna , tista' tintuża għall- iżvilupp residenzjali , żvilupp kummerċjali , żvilupp spekulattiv , u żvilupp industrijali . Tista' tibqa' fi stat naturali , tintuża għall- agrikola jew tintuża bħala spazzju miftuħ . Tista' tintuża għall- skop publiku , soċjali jew privat . M' hemmx xi ngħidu , l- użu ta' l- art huwa relatat mal- poter . F' dawn l- aħħar snin , pajjiżna ra ħafna żvilupp spekulattiv , tant li waħda minn kull erbat id- djar huma vojta . Rajna wkoll politika li tiffavorixxi l- iżvilupp ta' bosta proġetti kbar , bhall m' huma dawk ġewwa Tigne ' u Manoel Island , fejn art publika qed tiġi żviluppata f' mega - proġetti spekulattiv , kummerċjali u residenzjali . Hemm żviluppi oħrajn li għaddew jew li għadhom ghadejjin minn kontroversji kbar . Dawn jinkludu Portomaso , il- proposti għall- koros tal- golf f' Tal- Virtu ' , ix- Xagħra l- Hamra u Ta' Cenc , l- iżvilupp propost ġewwa Qui - si - sana , il- proposta' ta' simenterija fis- Siġġiewi , u l- iżvilupp propost ġewwa l- Munxar . X' inhi r- relazzjoni ta' poter f' dan it- tip ta' żvilupp ? Ir- relazzjoni ta' poter hi waħda bejn l- istat u l- izviluppaturi . Dawn flimkien jiffurmaw blokk ta' poter li minnu it- tnejn jibbenefikaw mill- isfruttar ta' l- art . L- istat jiggwadanja permezz ta' tkabbir ekonomiku . L- izviluppaturi jiggwadanjaw mill- profitti li jagħmlu permezz ta' l- isfruttar ta' l- art , li ssir leġittima bl- approvazzjoni u l- għajnuna ta' l- istat . Ghalhekk , naraw kif istituzzjonijiet statali jagħtu importanza kbira lill- izviluppaturi , permezz ta' liġijiet , inċentivi fiskali , u decizzjonijiet favur l- iżvilupp . Iz- żewġ partiti l- kbar jużaw diskors u jippropogaw ideologija favur tkabbir ekonomiku akkost ta' kollox . Anke ' jekk dan it- tkabbir hu bbażat fuq spekulazzjoni , bini rampanti u qerda ambjentali . Anke ' jekk dan l- iżvilupp jaffettwa b' mod negattiv il- kwalita' tal- hajja tar- residenti . Anke , jekk , meta wieħed iħares fit- tul , dan l- iżvilupp kollu jista' jkollu riperkussjonijiet ekonomiċi negattivi , speċjalment fuq it- turiżmu , minħabba li qiegħed ibiddel lill- Malta f' pajjiż tal- konkos . U m' hemmx xi ngħidu , apparti l- ideologija favur dan l- iżvilupp insostenibbli , hemm ukoll ir- rabtiet ta' poter bejn zviluppaturi , l- istat u l- partiti l- kbar . Izda il- bużżieqa tista' tinfaqa' . Dan il- blokk ta' poter qiegħed jiffaċċja kontradizzjoni politika kbira . Hafna nies jibdew jurtaw ruħhom b' dan l- iżvilupp kollu . Jibdew jaraw kif l- ambjent qed jiġi mhedded . Jaraw kif zviluppaturi kbar qed jibilghu l- ispazzji ħielsa . Jaraw kif ċertu ' żvilupp ' m' hu żvilupp xejn . Hekk kif iktar nies jaddottaw valuri post - materjalisti ( bħall- valuri ambjentali ) flimkien ma valuri iktar predominanti u materjalisti ( bħas- sigurta' ta' l- impieg ) , ħafna jibdew jagħtu mportanza kbira lill- kwalita' tal- hajja . U dan l- iżvilupp kollu ma jibqax leġittimu f' għajnejn ħafna nies . Xi wħud jipprotestaw , isiru attivi , jappogjaw il- movimenti ambjentalisti . . L- istituzzjonijet ta' l- istat isiru siti ta' kunflitt bejn interessi kapitalisti u interessi ekoloġiċi . Isiru xi rebħiet mill- movimenti ambjentalisti u r- residenti . U tfaqqa' d- dilemma ta' l- iżvilupp . Fuq naħa l- izviluppaturi l- kbar . Fuq naħa oħra numru jikber ta' nies li xebgħu . L- istat sit ta' poter u kunflitt , fl- isfond tas- sistema li qed ngħixu fiha u l- karateristici tas- socjeta' ċivili . U l- partiti politiċi ? Dawn ikollhom jagħmlu l- għażliet tagħhom . Wieħed irid japprezza l- ottimiżmu tiegħek Mike , are jien naraha differenti . Meta Malta tinbena kollha , il- poplu jkun xebgħan . Imbagħad il- gvern u l- kapitalist jikkonvinċu l- poplu li jeħtieġ isir żvilupp ambjentali bħal ngħidu aħna korsa tal- golf fejn l- art timtela kollha ħdura tal- ħaxix sabiħ jew xi park rikreattiv li forsi tkun trid tħallas in- noll biex tgawdih għax il- manutenzjoni u t- tisbiħ ma jsirux weħidhom . Il- poplu jiekol dak li jsib quddiemu . Jekk il- medja tibqa' tiddependi mir- riklami tal- kapitalist jew minn xi partit , allura l- poplu jibqgħu ibellgħulu li l- iżvilupp hu meħtieġ . Merħba fil- bloggosfera Mike , għax issa skoprejt il- blogg tiegħek . imma kif tispjega l fatt li ħafna iżjed nies illum il ġurnata għandhom kuxjenza ambjentali minn qabel ? naħseb illi huwa fatt eh . u b kuxejenza ambjentali mhiniex nifhem koros tal golf . fre , il- kuxjenza favur l- ambjent kibret biss f' dik li hija ndafa u l- estetika tat- toroq , bankini u ġonna , roundabouts u central strips . Mhux għaġeb dan meta tisma' lill- istess prim ministru tagħna jiddefinixxi l- ambjent bħala tali . Agħti daqqa t' għajn lis- sondaġġ ta' Vassallo fis- Sunday Times 14 ta' Mejju 06 u tintebaħ kemm il- poplu Malti jgħożż il- bini u " l- iżvilupp " iktar mill- ambjent .